OVID DENSUSIANU 


Ce nu se poate 
să învingă 


Din ,VIEATA NOUĂ“ 


OVID DENSUSIANU 


Ce nu se poate 
să învingă 


Din „VIEATA NOUĂ” 


BUCUREȘTI 
Editura ,VIETEI NOUĂ * 
1914 


530 — SI i, î / 0 
Digitized by the Internet Archive 
in 2014 
0.9! 
= 
mn ee 


https://archive.org/details/cenusepoatesainvOOdens 


o Ali zile au spulberat visurile optimiste ale unora — tot 
mai puţini în timpul din urmă — si au trecut fulgerä- 

toare peste prevederile altora, care presimtiau ceasul 
amenintätor, dar nu-şi închipuiau că era aşa de aproape. Patimi 
îngrămădite de ani fie în sufletul celor multi, fie între zidurile 
unde, surizator ori încruntat, tronează iesuitismul diplomatic, 
au biruit nehotărîri ce păreau prea mult aminate şi - ca un 
ironic contrast — ne-au reamintit cuvintele de «pace, desar- 
mare» ce rasunau asa de frumos, asa de mingiietor, acum 
citiva ani, pe la congrese si prin interviewuri. 

Eram în munţii Engadinului cînd telegraful a adus vestea 
izbucnirei războiului. In amestecul cosmopolit de acolo pu- 
teai vedea cite sentimente ascunse veniau acum să-și arate 
puterea, cîte gînduri se împletiau repede, neräbdätoare, şi 
cum fiecare, după temperamentul, naționalitatea lui, îşi trăda 
mai bine ca oricind sufletul. Germanii cälcau mai trufasi, 
mai soldateste, si în salonul de lectură al hotelului dedeau 
la o parte cu un gest de dispreț jurnalele francese; Rusii, 
adunaţi la un loc, ca si cum ar fi conspirat, lăsau să se 

audă mereu acel «Njemci» pentru care găsiau totdeauna cîte un 
calificativ; Francesii, stăpîni pe ci, ca în fata unui lucru 
bănuit, arătau în priviri lumina care te face să nadajduesti 
că dreptatea trebue să birucasca împotriva celor care vreau 
so îngroape; Englesii îşi împărtăşiau impresiile flegmatic, 
pe un ton de intimitate calmă, ca si cum ar fi fost vorba 
de o întîmplare de familie; cîţiva Polonesi, rătăciţi printre 
atitia care vedeau în turburătoarea veste o clipă de mari 
hotărîri, păreau singuri indiferenți, iar Americanii îşi Subli- 
niau conversațiile cu un fel de compătimire sau cu o umbră 
de ironie, ca si cum ar fi zis: «iata-va unde ati vrut sa 
ajungeti ; să vedem cum o să vă descurcati». 

Cînd peste cîteva zile au venit ştirile despre primele lupte, 
mindria celor ce se cred mîntuitorii civilisatici, dela apus la 
răsărit, nu mai cunoscu margini şi din ca vedeai împărtă- 
sindu-se cei care preamăresc puterea germanismului. Un 
Elvetian îmi spunea: «cum să nu credem că Germania va 
esi biruitoare cînd are cea mai disciplinată armată, şi de ce 
să nu ne bucurăm de succesele ei cînd numai aşa războiul — 
care ¢ o pacoste si pentru noi — se va putea sfîrşi mai 
curînd?» La obicctiunca mea că Germania nu va putea re- 
sista în faţa celor trei mari puteri cu care a intrat în luptă, 
că armata francesă nu e cum o judecă unii şi că pentru 
binele atitor ţări ar trebui să se siîrşească odată cu capora- 
lismul prusian, Elvetianul îmi răspunse: «d-ta nu cunoşti 
pe German, nu ştii de ce ce în stare cînd tine cu incapati- 
nare la ceva... Războiul trebuia să vic, şi numai învingînd 
cel mai tare vom putea avea tar linişte». 

Regăsiam în acest raționament tot fanatismul german, 

transmis ca o contagiune înarijitoare si într'o tara unde 

mai ales azi — altfel ar trebui să se judece, alte sentimente 
ar trzbui să stäpincascä. De ani întregi megalomania pru- 
siană a otrăvit sufletul Europei si în tragedia care se desfa- 
şoară acum ochii barbari vor îi simțind toată voluptatea pe 
care 0 dau visurile de singe. Prusianul şi-a zis într'o zi: 
«sînt cel mai tare şi trebue să mi se închine toţi -dacä nu 
vor vrea, vor trebui, îi voi sili». In aceasta credință dirza 
fiecare a fost crescut si fiecare a ajuns să se închipuească 
un cuceritor, un fauritor al hegemoniei prusiene; dela pur- 
tătorul chivărei si profesorul pletos pina la cel din urmă 
amploiat de banca şi commis-voyageurul palavragiu, toți 
Şi-au atribuit această misiune ce li se părea providentiala, 
si astfel s'a fixat acel tip caracteristic al Prusianului, cu su- 
fletul aşa de bine oglindit în privirea rece, tăioasă, infioră- 
toarce, fără nici o scînteiere de bunătate, de noblete, cu vorba 
autoritară, vruscă, cu mişcările repezi, Seci, lemnoase, ca 
ale unui manechin închipuit de un meşter cu imaginația gro- 
tescă. Chiar pentru ceilalți Germani—-pentru aceia care au 
in Sufletul si sîngele lor ceva ce-i deosebeşte în mai bine 
— tipul prusian a fost totdeauna antipatic şi cine a stat 
mai mult în Germania a putut constata nu o dată această 
repulsiune fisică pe care o simtiau unii în fata semenilor 
dela nord, după cum a avut prilej să audă protestări înnă- 
buşite împotriva spiritului strîmt ce venia din Berlin. Si această 
repulsiune şi animositätile sînt uitate azi, pentru că ceea-ce 
a pornit din inchipuirea prusiană a suris şi celorlalți, i-a 
cucerit: toți cred in Germania că tara lor trebue să fic ne- 
întrecută, toți trăesc în această exaltare ce a făcut din e; 

grandomanii Europei. Germania e azi victima nebuniei citorva 
pretenţioşi, cîtorva impetuosi ce cred că nimic nu le poate 
sta în cale — dar unde îi va duce această nebunie vom ve- 
dea în curînd. In istoria lumei «furor borussicus» va rami- 
nea o pildă de aberatiune a unui întreg popor şi cînd ca 
va fi redusă la ce trebue, cînd ea va ajunge inofensivă, vom 
cunoaște o bucurie mai mult, o bucurie ca accea pe care au 
simtit-o locuitorii dimprejurul lacului Stymphale cînd au fost 
mintuitt de monștri cu ghiare de oțel. 

Folosindu-se de atitea căi ce li sau deschis după 1870, 
organisind totul cu calcul, cu o perseverență fanatica, Ger- 
mani au urmărit mercu planurile lor de acaparare — chiar 
aceia care steteau mai departe au fost ținta lor de stapinire : 
cit mai multi clienți, cit mai multi tributari, aceasta a fost devisa 
lor. Comerţul, industria germană au stat mereu la pîndă să-şi 
găsească nenumărate locuri de plasare si — ce ar fi trebuit 
să le discrediteze mai curînd — au recurs la toate expe- 
dientele, la toate mijloacele perfecţionate de a desface şi de 
a cîştiga cît mai mult: piețele Europei si din alte part! au 
fost invadate de «camelota» germană care se întorcea în 
aur la Berlin, Hamburg şi aiurea, ca acest aur pe urmă să 
se prefaca în oţel din care să se toarne tot mai multe tunuri 
pentru progresul civilisatiei. Intr'un fel de industrie am văzut 
in timpul din urmă degenerind şi ştiinţa, germană sau împru- 
Inutata, industrialisare patronată chiar de unele universități, 
prefăcute în fabrici de doctorat. In stiinta, ca si în alte 
ramuri, Germania a avut altădată o legiune frumoasă de 
idealişti —- cîţiva din ei, bătrîni rămaşi într'o lume ce avea 
să ia repede alte deprinderi, an mai dus cu ei vechia tra- 

ditie şi dupa 1870, data fatală ce avea să vestească fntro- 
narca materialismului german; în timpul din urmă însă idea- 
lismul a căzut tot mai în umbră si dacă se mai gasia cite 
un isolat care să se închine lui ss simtia de tot strein printre 
cei multi, cei coplesiti de păcatele vremei nouă. Germania 
ultimelor decenii n’a fost condusă de suflete mari, eoneroase, 
ci de coaliția primejdioasă a celor ce-și fac vicata in casärmi, 
în bănci, în fabrici - şi oamenii ci politici de aceştia an 
ascultat, cu ci au crezut că vor înălța «marea Germanie» 

Mania acaparărei a ascuns la Germani şi alte gînduri. Un 
pricten de aici, din Elveţia, dar nu ca Elvețianul de mai 
înainte, ci o minte luminată, desfăcută de prejudecăți, îmi 
povestia următorul cas tipic. Era într'o excursiune eu un 
profesor din Berlin; oprindu-se într'un loc şi admirînd pei- 
sajul, profesorul făcu reflexia: «păcat că o tara aşa frumoasă 
nu este a noastră». In sinceritatea lui, profesorul din Berlin 
gindia cum gîndesc multi compatrioți ai lui: Germania trebue 
să-şi mărească granițele, şi țările mici pot fi cea mai bună pradă. 

Ce s'a întîmplat cu Belgia — minunata țară de muncă 
şi de artă ce a avut să îndure năvălirea hordelor —. este o 
dovadă. Ea stetca în drumul ambitiunilor care infierbintau ca- 
petele din Berlin şi pentru a da la o parte piedeca ce stin- 
gheria planurile statului major s'a găsit repede formula. 
«Putin ne pasă» — s'a zis — «de neutralitäti garantate prin 
tratate ; nu recunoaştem decît ce ne convine». Si la izbuc- 
nirea războiului ingeniositatea prusiană a inventat acea scusă 
copilăroăsă că Belgia trebuia atacată, si repede, pentru că 
s'ar fi aflat in Germania de pregătiri francese - trupe ce 
Sar fi adăpostit în Belgia, aeroplane ce ar fi plecat în re- 

cunoaşteri — şi pentru a preveni invasiunea francesă pe la 
nord, Germania trebuia să se apere de unde venia primejdia, 
să ocupe Belgia. Nici pînă azi Germania n'a adus dovezile 
convinpătoare despre ce spune că a îndreptățit violarea 
teritoriului belgian — mai curînd s'a dovedit contrarul, pentru 
că dacă Franţa ar fi pregătit războiul, aşa cum s'a zis la 
Berlin, dacă ea ar fi trimes armată în Belgia să stea la 
pîndă împotriva Germaniei, alt ceva ar fi găsit trupele ger- 
mane cînd au trecut frontiera belgiană, nu apărarea grăbită, 
improvisată, dar eroică, împotriva unci năvăliri neaşteptate. 

Nedreptatea făptuită împotriva Belgiei — pe care unii mai 
încearcă, chinuit, s'o răstălmăcească din punct de vedere 
al... dreptului international (cum se face într'un articol din 
Leipziger Zeitschrift für deutsches Recht) a recunoscut-o 
de altfel, pe jumătate, chiar Cancelarul cînd, la deschiderea 
Reichstagului la 5 august, spunea: 

Nevoia nu cunoaşte picdeci. Trupele noastre au ocupat Luxemburgul 
si poate au trocut pe teritoriul belgian. Accasta contrazice prescrip- 
țiunile dropturilor popoarelor. Guvernul frances a înștiințat, o adevărat, 
po cel din Bruxcllos că va respecta neutralitatea Belgiei cit timp o va 
respocta şi adversarul. A trebuit însă să procedăm așa, pentru că Fran- 
cesii so pregătiau să năvălească. Franţa putea aştepta, dar noi nu. O 
invasie din partea Francesilor în partea de jos a Rinului ar fi fost fa- 
tală nouă. Am fost siliți să trecem poste protestele guvernului din 
Luxemburg şi Belgia. Nodreptatea pe care am făcut-o prin aceasta o 
vom îndrepta do îndată ce vom fi atins ţinta noastră militară. Cînd 
cinova luptă, ca noi, pentru ceva mai presus de orice (ums Hochste 
kâmpit) nu trebue să se gindoască decît cum să scape mai ușor. 

E un document această declarație a Cancelarului german — 
un document de mentalitate prusiană ; vedem în el morala 
politică de care sînt cäläuziti marii pionieri ai culturei: «nu 


te sfii de nimic, indrasneste tot, fii brutal — numai să birui». 

Sub altă fata, de minciună, de ipocrisie, se desvalue pro- 
cedeurile prusiene in cele două note trimese la Bruxelles, 
la 15 si 18 august. Cel din urmă sentiment de desgust, de 
revoltă, nu-l poți stăpîni cînd cetesti aceste rînduri cinice: 


Guvernul belgian a respins oferta guvernului german, pornită dintr'un 
gînd sincer (aufrichtig geme intes Anerbicten) ce a scuti tira de gro- 
zăviile războinlui... El a voit războiul... 

Guvernul german regretă din tot sufletul că, în urma atitudinoi gue 
vernului belgian împotriva Germaniei, s'a ajuns la ciocniri singoroaso. 
Germanil nu vin ea duşmani în Belgia. Numai siliţi do împrejurări, în 
urma măsurilor militare luato în Franţa, guvet nul german a hotărit in- 
trarea in Belgia şi ocuparea Liegeulul, ca punct de raziin pentru viiton- 
rele operaţiuni militare. După ee armata belgiană, intr'o rosiston{i ue 
roica impotriva unei armate mal numeroase, i apărat cinstea ci militară 
in chip strălucit, guvernul german roagă po M. S. Regele si guvoruul 
belgian să erute Belgia de ‘alte urmări ale războiului. Guverunl vor- 
man e gata pentru orice înţelegere eu eel belgian, în măsura în care 
o asemenea înțelegere nu ar fi în desacord eu ecea-ce-i impune eon- 
flictul cu Franţa. Germania dă încă odată asigurarea solomuă că nu 
ascunde gîndul să anexeze teritoriul belgian şi ea să arate că nu so 
gindeste la aşa eeva ea o gata si retrasă trupele din Belgia, do în- 
dată ce situatiunea războiului îi va permite. 


Indoită ipocrisie în aceste declaraţii şi viclene avansuri. 
îndulcite de laude aduse vitejiei soldaţilor belgieni (ceea-ce 
n’a împiedecat putin mai tîrziu ca tot în Germania să se 
spună despre Belgieni «das feige und hinterlistige Volk Bel- 
giens», cum îi numeşte insolent cineva în Deutsche volks- 
wirtschaftliche Korrespondenz, 25 august): de o parte, 
indrasneata afirmaţie că nu sînt vinovați Germanii dacă răz- 
boiul s'a întins şi în Belgia: «noi nu ne-am gîndit la 
aşa ceva, nu vam vrut răul, ferească D-zeu»; de altă 
parte, asigurarea prefăcută că nu-i trece nimănui prin 
minte să incorporeze Belgia; tot asa declara Împăratul la 
deschiderea Reichstagului: «pe noi nu ne duce dorul de 

cuceriri, pe noi ne insufleteste voința nestramutata de a ne 
păstra locul pe care ni l-a dat D-zeu» (în discursuri, în 
note diplomatice, D-zeu a fost mereu invocat în Germania 
de cînd a început războiul — ştiţi povestea răufăcătorului 
ce se închină să-i ajute D-zeu cînd se gîndeşte la vre-o 
ispravă). Asa de putin i-a preocupat pe Germani anexarea 
Belgici în cît dupa ce armatele au pătruns în Liège si Bru- 
xelles jurnalele din Berlin scriau: «vor raminca bine cuce- 
rite de noi, pentru că nu ne mai putem permite, într un alt 
război, luxul vărsărei de sînge în preajma lor». Vremea 
stie însă mai mult decit jurnalele din Berlin şi ca nu va 
ierta ce umilă mîndria unui von Emmich sau von der Goltz. 
Cucerirea Belgiei—pentru a strînge mai de aproape Franţa 
şi Anglia- a fost, nu mai încape îndoială, unul din pla- 
nurile ascunse ale politicei germane..... Acum doi ani, ga- 
sindu-mă la Miinchen, povestiam unui scriitor olandes, re- 
ferindu-mä la o conversație într'un cerc de Germani, cum 
mi s'a părut foarte ciudat să aud că întrun viitor război 
Olanda ar trebui să revie Germaniei. «Nu te mira» — mi-a 
spus dinsul — «asa ceva am auzit st eu de mai multe ori.... 
Lasă-i să viseze». Aşa în gol nu visează însă Germanul: ce 
urmăreşte azi vrea să-i cadă repede în mînă. 

Vreti si alte dovezi de lăcomia germană ? 

lata. In La dépêche coloniale a apărut acum cîţiva ani, în 
1905 (5 septemvre), convorbirea pe care un colaborator al 
revistei francese, J. Montet, a avut-o cu un personaj politic 
din Germania. Acesta spunea : 


L'Allemagne étouffe dans ses frontières. H lui faut d'autres provin- 
ces: lu Champagne, ce qui vous reste de la Lorraine ot la Franche- 

Comté. Les instituteurs allomands di-ent couramment cela à leurs 
élèves. 

După Alsacia şi Lorena, prin urmare, trebuiau sa vie la 
rind Champagne si Franche-Comté — au apetit bun cînd se 
uită pe harta Europei, ca pe o cartă de menu, tovarăşi ce- 
lor care credeau că le stă si lor ceva gata de îmbucat peste 
Dunăre. Şi se vorbeşte la noi de lăcomia de lup a Slavilor, 
pe cînd Germanii ar fi blînzi ca micii.... Convorbirea din care 
am reprodus rîndurile de mai sus cuprinde încă o parte in- 
teresantă, unde se vede ce se vorbia acum şase ani în Ger- 
mania despre izbucnirea războiului: 


— „On aurra la guerre. Pas tout do suite, mais dans un délai qui 
n'est plus, maintenant, bion éloigné. 

— La gnerro avoe qui? 

— Avec VAngletorro ot avoc vous. Dans los ecrelos militaires allo- 
mands la convietion est Gtublio qu'une guerro ontre PAugloter:o et 
l'Allomagne ost inévitablo. Cette guerre on no pout la faire en ce 
moment. Mais dans cinq ans l’All:mazne a la prétontion de vaincre 
l'Angleterro sue mer ot de vous vaincre en memo tomps sur torre. 

Deci războiul a fost de mult plănuit în Germania, $i — 
amănunt semnificativ — din covorbirea aceasta sc vede Că 
se cam ştia cînd va trebui să izbucnească. Cind cu o Säp- 
täminä înainte de declararea războiului un Zeppelin facca 
evolutiuni spre feontiera francesa, pe la Baden-Baden, se 
mai poate prin urmare crede ca aceasta era o simplă plim- 
bare? Si nu se spune că singur ambasadorul Germaniei la 
Viena ar fi redactat ultimatul trimes Serbiei, si ca, la sosirea 
răspunsului, cercurile militare din Germania, temîndu-se ca 
poate se va ceda la Viena, au făcut încă o sfortare de con- 
vingere că războiul trebue început ? 

Era prin urmare tot ipocrisie cînd şi Impăratul şi Cance- 


= 


larul şi presa germana au venit să spună în cor: «noi am 
vrut pacea, am facut tot ce ne-a stat in putinţă ca s’o pastram, 
dar, uite, alţii n'au vrut-o — nu sîntem noi vinovaţi dacă 
Europa va avea să sufere urmările acestui război». Tactică 
ce concordă cu nn întreg sistem: pe lîngă forta fisica, Ger- 
manii tin să arate că au şi forța morală; de aceea, chiar 
cîud pun la cale ceva suspect, de expediente, caută să sal- 
veze aparențele pentru ca să poată spune pe urmă, solemn, 
că sînt cei mai corecti, cei mai morali. Vicata politică ger- 
mană se intilneste aici cu vicata privată, plină şi ea de 
ipocrisii uşor de văzut cînd petreci mai mult în Germania. 

Dar ipocrisia politică prusiană îşi trăeşte acum zilele din 
urmă, 

Oricit te-ai crede de abil, oricît ţi-ai închipui că te-ai 
incunjurat de toate precautiunile pentru ca să nu se vadă 
ce urzeşti pe ascuns, nu se poate să nu te trădezi într'o 
zi si — dacă închipuirea nu ţi-a întunecat de tot mintea 
— nu-ți rămîne decit să te dai învins, să primeşti judecata 
peste care ai vrut să treci cînd ţi-ai făcut socoteli gre- 
Site. La aşa ceva nu sau gîndit marii pontifici ai politicei 
germane; presumptiunea le dă şi acum îndrăsneala să-şi pro- 
clame intenţiile fără păcat. Pînă şi aceia care ar fi trebuit 
să judece fără pornire, să-şi pună o clipă conştiinţa în cum- 
pana, se întrec să tie tovărăşie acestei stäruinte în înşela- 
rea de sine şi de alţii. 

Intelectualii germani, nelinistiti de ce a aruncat discredi- 
tul asupra tärei lor, se agită, publică articole prin ziare, tin 
conferente, dar toți nu fac decît să repete ce gîndesc com- 
patriotii lor, rätäcifi si fanatisati. Ca să răspundă lui Mac- 


terlinck l-am văzut pe Gerhart Hauptmann scriind aceste 
frase ce oglindesc şi ele aşa de bine mentalitatea prusianà : 
«poporul german, principii germani, în frunte cu Impăratul, 
nau avut alt gînd decît ca, prin armată şi flotă, să asigure 
pacea... Acum, sîntem cu arma în mînă şi n’avem s’o lăsăm 
pînă nu vom dovedi, dinaintea lui D-zeu si a oamenilor, 
dreptatea noastră sfîntă... Prin victoria desAvirsit’ a arima- 
telor germane se va asigura neatirnarea Europei». Si aici 
fätärnicie, îngîmfare — bolnava închipuire că Germanii ar fi 
sorociti să întreacă pe toţi, să fie un fel de «Uebervolk». 
Cum se credeau Ebreii «aleşii lui D-zeu» asa se cred Ger- 
manii astăzi — şi ne mirăm că din Prusia ma esit o Biblie 
care să preamărească faptele noilor trimeşi din cer... După 
cuvintele de aşa grandios patriotism ale lui Hauptmann ga- 
zetele ne-au adus cuvintele unui alt intelectual al Germanii — 
si acest intelectual nu e un poet, căruia i sar mai putea 
ierta păreri patimase, exageräri, ci un filosof şi — încă  ce- 
lebru. În aula Universitatei din Leipzig, acum citeva zile, 
Wilhelm Wundt a venit să spună, celor ce-l chemase ca pe 
un înțelept, ce crede despre războiul «cel adevărat». Cu 
glas tare, întinerit, batrinul profesor le-a vorbit sutelor de 
ascultători despre ne mai pomenita «nedreptate» ce s'a com- 
plotat şi se faptueste împotriva Germaniei: «sîntem încun- 
jurati de duşmani; pretutindeni vedem punindu-ni-se piedeci 
să ajungem ceea-ce sîntem în stare. A trebuit să ne înar- 
măm şi era fatal să ajungem la acest război, pentru că nu- 
mai astfel puteam să ne menţinem ca națiune». Cu pătrun- 
derea sa de psicolog, Wundt a descoperit, se vede,la com- 
patriotii săi o boală îngrijitoare, mania persecutinnei, pentru 

că nu ştim să fi ameninţat cineva existența Germanilor ca 
natiune, nu cunoaştem nici o conspirație care să îi pus la 
cale nimicirea Imperiului. Gindindu-se cu înduioşare la ziua 
în care Europa îşi va recăpăta liniştea, marele iilosof a mai 
spus: «pacea se va întoarce jar in Europa numai cind se 
va pune capăt politicei perfide a Angliei. Dacă s'a ajuns la 
acest război de vină este mai ales Anglia şi cel mai mare 
vinovat acolo este fostul ei rege, Eduard al VII-lea, pentru 
că el a pregătit războiul, el a apropiat Anglia de celelalte 
două puteri care ne sint dușmane». Cunoscător adînc al 
inlantuirei faptelor, Wundt vede causa principală a răz- 
boiului de azi în înţelegerea, în «complotul» împotriva Ger- 
maniei al celor trei mari puteri, Anglia, Franţa şi Rusia. E 
de sigur o părere ce te pune pe meditatiuni, mai ales cînd 
vine dela o antoritate ca profesorul din Leipzig, dar îmi 
aduc aminte şi de o altă părere pe care am auzit-o dela un 
om ce nu cunoştea tainele filosofiei, un om mai mult simplu 
—acesta făcea reflexia, cetind o gazetă: «una a adus alta, 
de nu era Tripla-aliantä, de nu era Bismarck, nu era nici 
Tripla-intelegere, şi daca n’ar fi fost blestemata de Alsacie- 
Lorena nu sar fi întimplat ce vedem acum». 

In părerile lui, Wundt s'a întîlnit cu alti savanţi ai Ger- 
maniei, cu Haeckel, Eucken, etc. care, semnind declaraţia 
prin care renuntau la distinctiunile primite dela institutiunile 
englese, justificau aceasta hotarire prin atitudinea pe care 
a luat-o Anglia în războiul european, făcînd causă comună 
cu adversarii Germaniei. De altfel ciudată justificare. Dacă 
O ţară intra în război cu alta, urmează de aici ca si inte- 
lectualii să-şi declare război, să se coboare la manifestatiuni 

pornite din sentimente barbare ? Credeam ca stiinta si arta 
au luminat sufletele, le-au desrobit de patimi orbitoare, de 
ura de rasă, deprinzindu-le să judece mai senin, mai ome- 
neste ; iată că {din Germania ne vin desmintiri la aceasta 
credință: savanţi din al căror nume ca îşi face o fală se 
coboară la cuvinte, atitudini, ce-i necinstesc şi aruncă o um- 
bra asupra culturei pe care zic că o represintă; în sufletul 
german a rămas, se vede, ceva primitiv ce sa dat acuin 
mai bine în vileag, chiar la aceia pe care ni-i inchipuiam 
altfel. Declaraţia în josul căreia am cetit numele lui Haeckel si 
al colegilor săi e o mărturie a acestei intirzieri de ajungere la 
o cultură desăvîrşită ; Journal des drbats a numit-o «gou- 
jaterie de professeurs» ; cuvîntul ¢ tare, dar cînd vii în fata 
lumei cu gesturi nesocotite te expui la epitete pe care In- 
dulgenta nu ti le mai poate cruța. 

Dacă scriitori cu renume, savanți, profesori universitari, 
se manifestă astfel, ce să mai zici de alţii, mai mărunți, mai 
putin legați de anumite responsabilități ? Am dinaintea ocuilor 
apelul pe care l-a răspîndit prin ziare un nuvelist, nu aşa 
cunoscut, Karl Hans Strobl; e un apel adresai scriitorilor 
germani («Aufruf an dic deutschen Schriftsteller») pentru 
întemeierea unei ligi nationale a criticilor («Nationalbund 
deutscher Kritiker») cu scopul de a boicota pe scriitorii streini ; 
prosa acestui apel de ingenios patriotism nu merita poate 
să fic luată în samă, dar pentru că este şi ca un document 
de exorbitare mentală să ne oprim un moment la ca — 
ascultați frumoasele propuneri: «cine ca scriitor va primi 
să facă parte din această ligă se va obliga pe cuvîntul lu 
de onoare să nu mai traducă nici o operă a scriitorilor din 

tările care ne sînt duşmane (Anglia, Franţa şi Rusia), nici 
romane, nici poesii, nici piese de teatru, şi tot aşa să nu 
publice dări de samă asupra lor. Se va face o excepţie nu- 
mai pentru operele pur ştiinţifice, cu caracter politic ori so- 
cial, pentru că nu © de loc în intenţia ligei ce se va inte- 
meia să respingă productiunile ştiinţifice ale streinilor ; voim 
în primul rînd să nu se mai exploateze bunătatea noastră 
de «beletristica» celor care nu ne sint prieteni. Liga se va 
disolva cînd literatura inimicilor noştri se va arăta din nou 
demnă să fie luată în samă de poporul german cult (von 
der deutschen Kulturnation)». Admirind distinctiunea ce se 
face între ştiinţă şi literatura — de ce una ar fi boicotată si 
cealaltă nu ? — admiräm si sentimentele de înaltă cultură ce 
au inspirat acest apel. Simtul realitätei si teama de ridicol sä 
fi plecat oare din Germania cu ultimele trenuri înainte de 
mobilisare ? 

La ce compromitätor rol e supusă literatura se vede si din 
alte curiosităţi pe care le întîlnim prin gazete, chiar cele mai 
serioase. Paginile lor sînt pline de poesii aşa zise patriotice, 
cu strigăte pompiereşti, cu glume fără sare pe socoteala 
Francesilor ori Englesilor şi—ce le face mai respingătoare— 
cu elucubratii ce nu mai sînt curiositati, ci adevărate mon- 
Struositäti. Un specimen de ce poate trece prin imaginaţia 
sălbătecită a Germanului de azi găsim într'o poesie publi- 
cata de Badische Landeszeitung (3 sept.); merită să fie 
reprodusă, pentru că a primit adăpost într'un ziar cu ca- 
racter oficios şi e iscălită de un «Hofrat» : 


„0, tu Germanie, urästo azi! Cu singe de ghiati — Mäceläreste mi- 
lioane din siminta diavolească,—Să se ivalţe ca munţii pina la nori — 


Carnea fumegătoare si oasele celor căzuţi ! 

O, tu Germanie, urăște azi! Imbrăcată in otel; — Fiecărui duşman 
străpunge-i inima cu baïoneta! — Nici unul să nu fio lăsat prisonier. 
Amuteste-i pe toti! — Profi în pustiu ţările ce te string împrejur! (Oh, 
du Deutschland, jetzt hasse! Mit eisigem Blut—Hinsehlachte Millionen 
der teuflichen Brut, — Und tirmten sich borghoch in Wolken hinein— 
Das rauchende Fleisch und das Menschengebein !—Oh, du Deutschland, 
jetzt hasse ! Gcharnischt in Erz: — Jedem leiud cinen Bayonnettstich ins 
Herz !—Nimm keinen gefangen! Mach jeden gleich stumin !—Schaff zur 
Wuste den Gürtel der Lander ringsum !). 


Un măcelar improvisat în poct n’ar putea vedea mai roşu, 
şi nici in Bulgaria nu cred să se fi tipărit pe vremea raz- 
boiului versuri de aşa canibalică fantasie — fiecărui German 
lumea i se pare acum o bogată pradă pentru tun, un imens 
«Menschenmaterial» (cuvîntul, aşa de tipic, l-am găsit în tra- 
ducerea proclamatiunei date de guvernul frances cînd sa 
strămutat la Bordeaux ; textul frances, vorbind de recruți, 
zicea «ressources d'hommes», şi numai un German Sa pu- 
tut gîndi să traducă cu expresia brutală «Menschen material»). 

Dacă prin mintea unui «Hofrat» au trecut asemenea alu- 
cinatii sălbatece, ne putem închipui ce a clocotit in suile- 
tele celor plecaţi din casarmă. S'a vorbit mult de barbariile 
făptuite de trupele germane ; cei interesați să le atenueze au 
invocat motivul provocărilor din partea duşmanului ori au re- 
petat scusa că în orice război se comit atrocități; Gerhart 
Hauptmann spunea, răspunzînd lui Romain Rolland : «războiul 
e război (Krieg ist Krieg)». Adevărul deplin asupra celor în- 
timplate în atitea locuri unde s'au dat lupte nu se va cu- 
noaşte niciodată, dar din ce se ştie pind acum, din ce reiese 
chiar din unele desmintiri neîndemînatec ticluite la Berlin, 
nu poate fi îndoială că armata germană sa dedat la cele 
mai neînchipuite cruzimi. Dacă Germania se mindreste cu 
disciplina soldaţilor ei, tocmai această disciplină ar îi trebuit 

să-i împiedece dela atitea orori pe care le-au comis; ne 
vine mai curînd să credem că disciplina aceasta ce numai 
de paradă si o şcoală de călăi. Se pare că nici ofiţerii nu 
au pus o stavilă zelului celor de sub comanda lor de a 
se întrece în vitejii asiatice ; brutalitatea stăpîneşte încă şi 
pe cei cu grade înalte, cum au mărturisit-o chiar unii din 
semenii lor—cine vrea să se edifice asupra moravurilor bar- 
bare ce mai dăinuesc printre ofițerii germani nare decit să 
cetească citeva amintiri pe care le-a însemnat un fost ofițer, 
H. Pommer, într'un volum apărut de curînd, Zwanzig Jahre 
als Infanterieoffizier. Cînd pretinzi că poporul tău e cel mai 
civilisat, cum crede orice German, nici războiul nu poate 
fio scusă de întoarcere la apucături de fiară. Oricine ceteste 
cele petrecute la Louvain se întreabă mirat cum o tara unde 
toţi au morala pe buze şi tratează pe alţii de barbari si ban- : 
diți şi-a putut trimete atiti «fii» să se ilustreze în nelegiuiri. 
aportul oficial belgian din 31 august arată toate grozăviile 
săvirşite acolo, şi ele n’au fost convingător desmintite de 
comunicatele germane, care nu ne-au lămurit pînă acum mai 
bine nici asupra monumentelor de artă despre care s'a zis 
că ar fi fost distruse; în locul asigurărilor vagi că au fost 
in parte salvate şi în locul conferentelor ținute la Berlin — 
da, cinismul a mers şi de data asta pînă acolo că Lokal- 
anzeiger a anunţat, după devastările şi cruzimile dela Lou- 
vain, o serie de conferente cu procctiuni, la teatrul «Ura- 
nia», asupra acestui oraş şi Belgici «cucerite» — ne-am fi 
aşteptat să se arate pe altă cale — prin reproduceri foto- 
grafice, de pildă — ce a rămas într'adevăr din arta vechiului 
oraş belgian; la cîteva zile după luarea Liège-ului ziarele 

şi revistele s'au grăbit să răspîndească un cliseu care arăta 
puterea distrugătoare a mortierului de 42 cm. ; mărturisesc 
că mar fi interesat mai mult, ca si pe alţii, să văd un cli- 
şeu cu ce se spune în Germania că s'a păstrat din clădirile 
dela Louvain. 

Cînd o tara cultă e prinsă în război nu trebue să se creadă 
deslegată de anumite obligaţiuni, mai mici ori mai mari. lu 
Germania chiar cele mai mici au fost uitate. Războiul a fost 
pornit cu o furie, cu o frenesie de răsbunare, ca în vremuri 
pe care ne deprinsesem să le credem legendare. Neutralitäti 
călcate în picioare, vieți nevinovate jertfite unor ambitiuni 
nebune, opere ale civilisatiei distruse de mini de sălbateci, 
sfidarea unei lumi întregi prin făţărnicie, minciună şi forța 
brutală — acestea sînt minunatele fapte ale străjerilor cultu- 
rei, acestea sînt «gesta Germanorum». 


Se vor trezi curînd din aiurarea care i-a cuprins, din or- 
gia de singe pe care o aşteptau cu o sete bolnavă? 

Numai pedeapsa pe care au cunoscut-o şi alți fncrezuti, 
alți nesäturati de stapiniri despotice, îi va întoarce la rea- 
litate, şi clipa pocäirei va fi de sigur dureroasă, dar şi bi- 
nefăcătoare. 

Intoarsă la realitatea pe carea disprețuit-o, Germania va 
înțelege că deasupra puterei pe care te-ai bizuit este o pu- 
tere mai mare, a împrejurărilor, a vremei, care hotărăşte. 
Utopia prusiană a crezut că lumea va trebui să se schimbe 
după poruncile ei — Europa întreagă să i se închine şi toți 
să primească uniforma suiletească decretată de cîţiva fana- 
tici şi pedanti. La asemenea terorisäri nu se mai supune 

nimeni azi: peste suflete, ca şi peste tari, nu-ţi mai este 
îngăduit să treci ca altădată, pentru că în itecare veghează 
conştiinţa personalitätei şi a individualitätei etnice. 

Și va mai înțelege Germania 

că o altă energie decît cea primitivă, brutală, înalţă azi 
tärile—energia care pleacă din sentimente luminate, din gin- 
duri generoase, 

că lumea nu se mai sperie de intimidări grosolane si ride 
de ce vrea să se impună ostentativ şi fanfaron — n'a fost 
pînă acum o manie în Germania de a orbi prin tot ce e 
«colosal», elefantic, manie ce se trădează dela militarismul 
ei pînă la monumentele zise de artă şi făcute parcă să stri- 
vească ? 

Va înţelege în sfîrşit multe lucruri pe care nu le-a luat în 
samă, pentru că alt ceva i s'a părut că-i va înălța prestigiul 
şi-i va asigura cu orice pret dominatiunea. 

O Germanie cumintita, reculeasă din ce a rătăcit-o — şi 
ca să ajungă aici va cunoaşte de sigur şi alte zile tragice 
decît cele de azi—aceasta va trebui să fie una din urmările 
războiului provocat chiar de ca. Veacul al xx-lea nu poate 
fi osîndit la rușinea unci tiranii militare şi emblema lui nu 
poate fi chivăra prusiană. 


Scriind aceste rînduri departe de ţară, mă gîndesc la 
conştiinţa prea uşoară cu care se întîmpină la noi lucruri 
ce ne privesc aşa de aproape şi — mai mult—au să hotă- 
rască ce va fi viitorul nostru. Cît am putut vedea din citeva 
ştiri, din cîteva articole — cetesc că si broşuri au apărut — 
mai încearcă unii să pledeze pentru o solidarisare a noastră 

cu Germania şi singura-i aliată rămasă, Austria. Cum se mai 
poate opri cineva la un asemenea gînd după ce ştim bine 
ce înseamnă politica austriacă, recidivistă în viclenii ?-—văd 
că cei din Transilvania, recidivisti şi ei dar în naivitate, n’o 
pricep nici acum, îşi fac ilusii şi pun zel, entusiasm, într'o 
tristă tovărăşie de arme. Cum am putea face causă comună 
şi cu Germania după ce i-am văzut isprävile, după ce şi ea 
sa arătat ipocrită şi cinică, sfărmînd tratate iscălite chiar de 
regii ei — tratate pe care azi le numeşte «petece de hirtie» — 
şi călcînd în picioare drepturile popoarelor? A merge im- 
preună cu cele două tari detestate de toți ar fi să ne facem 
complici la nelegiuiri care intr’o zi s'ar întoarce in contra 
noastra. Ce aincercat Austria impotriva Serbiei, nemernicia 
pe care Germania a faptuit-o cu Belgia s’ar putea repeta— 
cind le-ar conveni — cu noi. 

Ca să fim atraşi spre Austria si Germania ni se aduce 
mereu înainte sperietoarea slavismului. Dar slavismul nu e 
primejdios azi — cel mai amenintätor e germanismul lacom, 
cutropitor. Primejdios ar putea ajunge slavismul de acum 
să zicem—in cincizeci ori o sută de ani, cînd Rusia, în plină 
desvoltare, întărită, ar căuta să dicteze, să-și impună he- 
gemonia, cum încearcă acum Germania. Dar dacă Germa- 
niei nu i se tolerează aşa ceva astăzi, i s'ar putea tolera 
Rusiei peste cîteva decenii, cînd conştiinţa europeană va fi 
şi mai luminată, cînd drepturile naționalităților vor fi şi mai 
bine garantate ? Admitind chiar că Rusia sar gîndi intr’o 
Zi Să reînnoească sistemul pus în practică de Germania, 
într'o asemenea eventualitate nu trebue oare să ne gindim de 
pe acum că tara noastră numai bine întărită, între hotare mai 

largi, Sar putea împotrivi unui atac din spre răsărit? Si 
orice om cuminte, prevăzător, poate înţelege că Rominia nu 
ar esi mărită, și ca prestigiu şi ca teritoriu, dacă ar merge 
slugărnicește cu Germania şi Austria. 

Chiar din primele zile puţină prevedere putea arăta unde 
va duce acest război. Pe cind războiul de acum doi ani, cel 
balcanic, se pierdea în multe nebuloase şi era legat de com- 
plicatii locale ce reservau nenumärate surprise, cel de astäzi 
se înfăţişează mai limpede, ne dă posibilitatea să desprindem 
din el cîteva elemente ce-i vor hotărî sfîrşitul. Se dă o luptă 
mare între două principii, între două lumi—una a trecutului 
si alta a viitorului. In fata acestei lupte oricine — Si pentru 
convingeri personale, şi pentru soarta tarci lui, şi pentru tot 
ce este civilisatic — nu poate sta nepăsător. Ceva inaltator 
trebue să răsară din acest război, ca dintr'un foc purificator. 
Ce se petrece acum are un înțeles larg omenesc şi toți sînt 
datori să se pătrundă de cl. 

Am răspuns si noi la aceasta datorie? De loc. Impre- 
jurările ne-au găsit nepregatiti, pentru că sintem veșnicii 
nepregatiti. Politica noastră nu numai că n'a fost în stare 
să provoace situaţii mari, cu chibzuială si demnitate, dar a 
neglijat chiar să ne pregătească mai bine pentru situaţii pe 
care le-ar crea alţii şi nc-ar putea fi favorabile. Din iunie 
se cam putea sti ce planueste Austria; vine ultimatul adre- 
sat Serbiei, vine declararea războiului — un nou atentat la 
vicata naționalităților, — vine pe urmă încăierarea între Ger- 
mania, Rusia şi celelalte tari, iar noi stăm şi privim şi as- 
teptăm. S'a hotărît pe urmă ncutralitatea — o neutralitate 
cam iepurească—şi cu ca cel putin s'a înlăturat greşala de a 

merge cu Austria, dar a rămas marea greşală, aceea care nu 
s'a văzut dela început. In ziua în care lupta mare a pornit pen- 
tru triumful dreptatei şi adevărului, pentru salvarea civilisatiei 
de ameninţări barbare, cît am fi adăugat la bunul nostru 
renume, ce inaltatoare pildă ar fi plecat dela noi dacă am 
fi luato atitudine mai categorică, o atitudine ce ne-ar fi 
permis să luptăm şi pentru un ideal al nostru, de popor 
asuprit încă, şi pentru un ideal al tuturor care lucrează la 
marea opera a civilisatici. Cînd vechii noştri domni porniau 
la luptă împotriva paginilor se gindiau nu numai la mintui- 
rea tärei, ci şi a creştinătăței— în suiletul lor grija de fara 
se îmbina cu grija de ce cra scump, după spiritul vremei, 
şi altora, tuturor creştinilor; de aceca principi streini le-au 
arătat recunoştinţă pentru causa sfintă pe care o apărau. 
Azi nu s'a înțeles la noi însemnătatea momentului, nu sa 
întrevăzut rolul frumos pe care l-am fi avut dacă ne-am fi 
alăturat din primele zile pe lîngă cei care se jertfesc nu numai 
pentru tara lor, ci si pentru binele lumei întregi. Chiar daca 
mai tîrziu am esi din neutralitate — acum ce ne-ar indrep- 
tati s’o päräsim ?—, chiar dacă ne-am realisa revendicări 
de mult dorite, ele nu vor fi încunjurate de prestigiul, de 
amploarea morală, pe care le-ar fi avut altfel. Ce să faci? 
Aşa i se întîmplă oricui cînd îşi pierde vremea cu märun- 
tisuri, cînd s'a deprins să vadă lucrurile numai în mic si-st 
pune toată nădejdea în iscusinte găsite în ceasul din urmă. 

